open-index/open-wikipedia-markdown huggingface dataset:
వెంకటేష్ మహా

**వెంకటేష్ మహా,** తెలుగు సినిమా దర్శకుడు, స్క్రీన్ ప్లే రచయిత. 2018లో వచ్చిన కేరాఫ్ కంచరపాలెం, 2020లో వచ్చిన ఉమామహేశ్వర ఉగ్రరూపస్య సినిమాలకు దర్శకత్వం వహించాడు.

## జీవిత విషయాలు
వెంకటేష్ మహా ఆంధ్రప్రదేశ్ రాష్ట్రంలోని విజయవాడలో జన్మించాడు. తన పదహారేళ్ళ వయసులో ఇంటినుండి వచ్చేసిన వెంకటేష్ మహా, వివిధ ఉద్యోగాలలో పనిచేశాడు.

## సినిమారంగం
2011లో వచ్చిన తీన్ మార్ సినిమాకు స్పాట్ బాయ్ గా పనిచేసిన వెంకటేష్ మహా, అదే సంవత్సరం వచ్చిన *ఆకాశమే హద్దు* సినిమాలో కూడా నటించాడు. నూతన నటులతో 2018లో *[[కేరాఫ్ కంచరపాలెం (2018 సినిమా)|కేరాఫ్ కంచరపాలెం]]* సినిమా తీశాడు. ఈ సినిమా మొత్తం కంచరపాలెం గ్రామంలో చిత్రీకరించబడింది. ఆ తరువాత, మలయాళ సినిమా *మహేశ్‌ ఇంటే ప్రతికారం* రిమేక్ గా 2020లో *[[ఉమామహేశ్వర ఉగ్రరూపస్య]]* సినిమా తీశాడు. సత్యదేవ్ కంచరాన ప్రధాన పాత్రలో నటించిన ఈ సినిమా ఎక్కువభాగం అరకులోయలో చిత్రీకరించబడింది.

## సినిమాలు

### దర్శకుడిగా

### నిర్మాతగా

### నటుడిగా

### స్క్రీన్ ప్లే రచయితగా

## అవార్డులు, నామినేషన్లు

## మూలాలు

## బయటి లంకెలు
*

వర్గం:విజయవాడ వ్యక్తులు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:కృష్ణా జిల్లా సినిమా నటులు
వర్గం:తెలుగు సినిమా నటులు
అథర్వ మురళీ

**అథర్వ మురళీ** తమిళ సినీ నటుడు. ఆయన తమిళ హీరో మురళి కొడుకు, సీనియర్ డైరెక్టర్ ఎస్. సిద్ధలింగయ్య మనవడు. అథర్వ మురళీ 2010లో తమిళంలో సినిమా 'బాణకాతాడి' ద్వారా సినీరంగంలోకి అడుగుపెట్టాడు. 2013లో తమిళ సినిమా "పరదేశి"కి గాను తమిళంలో ఉత్తమ నటుడిగా ఫిలింఫేర్ అవార్డు అందుకున్నాడు.

అథర్వ మురళీ 2019లో హరీష్ శంకర్ దర్శకత్వం వహించిన గద్దలకొండ గణేష్ సినిమాతో తెలుగు సినీరంగంలోకి ప్రవేశించాడు.

## జననం
అథర్వ మురళీ చెన్నైలో 1989, మే 7న మురళి, శోభా దంపతులకు జన్మించాడు. ఆయన తండ్రి తమిళ సీనియర్ నటుడు మురళి. అథర్వకు అక్క కావ్య, తమ్ముడు ఆకాష్‌ మురళి ఉన్నారు.

## నటించిన సినిమాలు

## మూలాలు

వర్గం:1989 జననాలు
వర్గం:తమిళ సినిమా నటులు
వర్గం:తెలుగు సినిమా నటులు
వర్గం:చెన్నై సినిమా నటులు
వర్గం:చెన్నై వ్యక్తులు
వర్గం:తమిళనాడు సినిమా నటులు
జాతీయ కార్మిక దినోత్సవం

సెప్టెంబర్ 17 న విశ్వకర్మ జయంతి సందర్భంగా జాతీయ కార్మిక దినోత్సవం జరుపుకుంటాం.

## విశ్వకర్మ
విశ్వకర్మ ఉన్నత స్థాయికి చెందిన శిల్ప శాస్త్రజ్ఞుడు. తొలి ఇంజనీరు. సహజ జీవనానికి సంబంధించిన వివిధ అవసరాలను దృష్టిలో ఉంచుకొని, తన అసామాన్య ప్రతిభతో అనేక రకాల పరికరాలను, యంత్రాలను రూపొందించాడు. విశ్వకర్మ రూపొందించిన పనిముట్లతో స్వీయ నిర్వహణతో సాగిన వృత్తులతో కూడిన ఆర్థిక వ్యవస్థ విలసిల్లింది. ప్రతి కుటుంబం తమదైన వృత్తి పరిశ్రమను నిర్వహించేది. వ్యవస్థీకృతమైన కుటుంబ పరిశ్రమల పరంపర విశ్వకర్మ నుంచే మొదలయ్యింది.

## శ్రమ పట్ల విశ్వకర్మ
శ్రమకు సాధన తోడై, సమర్పణ భావం కూడా ఉంటే సమాజంలో సంపదలు వెల్లువెత్తుతాయి. శ్రమవలన సంపద సమకూరుతుంది. శ్రమయే యజ్ఞం. అనేవి విశ్వకర్మ యొక్క బోధనలు. మన దేశ సంపూర్ణ వికాస సాధనలో పనిచేస్తున్న వారంతా విశ్వకర్మ జయంతి నాడు కార్మిక దినోత్సవం జరుపుకుంటారు.  

## మజ్దూర్ సంఘ్
విశ్వకర్మ జయంతిని ‘‘జాతీయ కార్మిక దినోత్సవం’’గా భారతీయ మజ్దూర్‌ ‌సంఘ్‌ ‌జరుపుతోంది. జాతీయాభ్యుదయానికి బహుముఖ కృషి అవసరం అనే పునాదిపై కార్మికోద్యమాలను నిర్మించే ప్రయత్నం చేస్తోంది. ఈ గుణాలకు ప్రతిరూపమైన భగవాన్‌ ‌విశ్వకర్మను ఆదర్శంగా భావిస్తోంది. విశ్వకర్మ జయంతి అయిన సెప్టెంబర్ 17న దేశమంతా కార్మిక దినోత్సవం జరుపుకుంటారు.

## మూలాలు

వర్గం:పండుగలు
వర్గం:జాతీయ పండుగలు
వర్గం:చరిత్ర
మురళి (నటుడు)

**మురళి** తమిళ, కన్నడ సినీ నటుడు. ఆయనను అక్కడి ప్రజలు 'పురట్చి నాయకన్' గా ముద్దుగా పిలుచుకుంటారు. మురళి నాన్న సీనియర్ డైరెక్టర్ ఎస్. సిద్ధలింగయ్య. మురళి తెలుగు, తమిళం, కన్నడ సినిమాల్లో 70కి పైగా సినిమాల్లో నటించాడు. 

## జీవిత విషయాలు
మురళి 1964, మే 19న బెంగుళూరు లో జన్మించాడు. ఆయన తండ్రి సీనియర్ డైరెక్టర్ ఎస్. సిద్ధలింగయ్య, అమ్మ తమిళ కుటుంబానికి చెందిన వ్యక్తి. మురళికి తమ్ముడు సురేష్, చెల్లి శాంతి ఉన్నారు. ఆయన 5వ తరగతి వరకు చెన్నైలో, 6 - 10వరకు బెంగుళూరులో చదివాడు. 14 ఏళ్ల వయసులో తన తండ్రి ఎస్. సిద్ధలింగయ్య వద్ద అసిస్టెంట్ డైరెక్టర్ గా చేరాడు. కొన్నాళ్ళు ఎడిటింగ్ కూడా నేర్చుకున్నాడు.

మురళికి ముగ్గురు పిల్లలు అథర్వ మురళి, కావ్య, ఆకాష్‌ మురళి

## సినీ నటుడిగా
మురళి 1982లో కన్నడ సినిమా "గెలువినా హిజ్జే" చిత్రం ద్వారా నటుడిగా సినీరంగంలోకి వచ్చాడు. ఆయన కన్నడంలో ప్రేమ పర్వ, బిల్లీ గులాబీ, అజేయ, ప్రేమ గంగే, ఠాయికొట్ట తలి, సంభవామి యుగే యుగే, అజయ్ -విజయ్ చిత్రాల్లో నటించిన అనంతరం తమిళంలో తొలిసారిగా 1983లో "పూవిళ్లంగా" సినిమాలో నటించాడు. ఆయన చిత్రం "పగల్ నిలవు" ద్వారా మణిరత్నం దర్శకుడిగా, రేవతి నటిగా పరిచయమయ్యారు.

### ఫిల్మోగ్రఫీ
మురళి నటించిన తెలుగు సినిమాల పాక్షిక జాబితా:
* పగలే వెన్నెల (1989)
* ఆయనే మా ఆయన (1989)

## మరణం
ఆయన 2010, సెప్టెంబరు 8న గుండెపోటుతో మరణించాడు. 

## మూలాలు

వర్గం:1964 జననాలు
వర్గం:2010 మరణాలు
వర్గం:కన్నడ సినిమా నటులు
వర్గం:తమిళనాడు సినిమా నటులు
తెల్లాపూర్ పురపాలకసంఘం

**తెల్లాపూర్ పురపాలకసంఘం**, తెలంగాణ రాష్ట్రం, సంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. తెల్లాపూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోక్‌సభ నియోజకవర్గం లోని పటాన్‌చెరు శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న తెల్లాపూర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
తెల్లాపూర్ చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 27 కిలోమీటర్ల దూరంలో, జిల్లా కేంద్రం సంగారెడ్డి నుండి 33 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 24193 మంది కాగా, అందులో 12400 మంది పురుషులు, 11793 మంది మహిళలు ఉన్నారు. 6570 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 17 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం మల్లేపల్లి లలిత చైర్‌పర్సన్‌గా, బలాగౌని రాములు వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# పావని ప్రసన్న
# మల్లెపల్లి లలిత
# రెడ్డి సరిత రెడ్డి
# నాగవీర బాలాజీ
# లచ్చిరామ్
# కమ్మెత జ్యోతి
# నాగరాజు
# భరత్ కుమార్
# భానురి మంజుల
# కంజార్ల శ్రీషైలం
# అంతగిరిపల్లి చిట్టి
# వర్దయరామ్ సింగ్
# మయూరి
# శంషాబాద్ రాజు
# రాములు గౌడ్
# ఒగ్గు సుచరిత
# రవీందర్ రెడ్డి

## మూలాలు

## వెలుపలి లంకెలు
* తెల్లాపూర్ పురపాలక సంఘ అధికారిక వెబ్సైటు 

వర్గం:సంగారెడ్డి జిల్లా పురపాలక సంఘాలు
వర్గం:2018 స్థాపితాలు
వివేక్ (నటుడు)

**వివేక్** తమిళ సినిమా నటుడు. దాదాపు 300 సినిమాల్లో నటించిన వివేక్, 2009లో భారత నాలుగో అత్యున్నత పౌర పురస్కారం పద్మశ్రీ అవార్డు అందుకున్నాడు.

## వ్యక్తిగత జీవితం
వివేక్ 1961, నవంబరు 19న తమిళనాడు రాష్ట్రం, తూత్తుకుడి జిల్లా, కోవిల్‌పట్టి గ్రామంలో జన్మించాడు. ఆయన తల్లి పేరు మణియమ్మాళ్. వివేక్‌కు భార్య అరుళ్‌ సెల్వి, ఒక కుమారుడు ప్రసన్నకుమార్‌, ఇద్దరు కుమార్తెలు – అమృతనందిని, తేజస్వి. 2016లో ఆయన కుమారుడు ప్రసన్నకుమార్ (13 సంవత్సరాలు) మెదడు వాపు వ్యాధితో మరణించాడు.

## సినీ ప్రస్థానం
వివేక్ చెన్నైలోని సెక్రటేరియట్‌లో పనిచేస్తూ, ‘మద్రాస్‌ హ్యూమర్‌ క్లబ్‌’లో ‘స్టాండప్‌ కమెడియన్‌’గా చేసేవాడు. ఆయనకు క్లబ్‌ వ్యవస్థాపకుడు గోవిందరాజన్‌ ద్వారా దర్శకుడు కె. బాలచందర్ తో పరిచయం ఏర్పడింది. అనంతరం వివేక్ బాలచందర్‌ దర్శకత్వం వహించిన సినిమాలకు స్క్రిప్ట్‌ రైటర్‌గా పని చేశాడు. బాలచందర్ ఒకరోజు ఒక సందర్భాన్ని వివరించి, పదహారు పాత్రలతో వివేక్ ను కథ రాయమన్నాడు, ఒకే ఒక్క రాత్రిలో బాలచందర్ చెప్పిన పని వివేక్‌ పూర్తి చేశాడు. 1987లో బాలచందర్ దర్శకత్వం వహించిన ‘మనదిల్‌ ఉరుది వేండుమ్‌’ (1987) చిత్రానికి స్క్రిప్ట్‌ అసిస్టెంట్‌గా చేస్తున్నప్పుడు వివేక్ కు ఆ సినిమాలో నటించే అవకాశం కల్పించాడు. అలా ‘మనదిల్‌ ఉరుది వేండుమ్‌’ ద్వారా వెండితెర పై వివేక్ తొలిసారి నటించాడు. వివేక్ 2003లో శంకర్ దర్శకత్వం వహించిన "బాయ్స్" చిత్రంలో తెలుగు ప్రేక్షకులకి దగ్గరయ్యాడు. ఆ తర్వాత అపరిచితుడులో విక్రమ్ స్నేహితుడిగా, శివాజీ (సినిమా)లో రజనీకాంత్ మామయ్యగా తన పాత్రలతో అలరించాడు.
### నటించిన తెలుగు సినిమాలు
* ఘరానా కూలి (1993)
* వాలి (1999)
* బాయ్స్
* అపరిచితుడు
* శివాజీ
* చెలి (2001)

## సామజిక కార్యకర్తగా
* వివేక్ 2011లో మాజీ రాష్ట్రపతి అబ్దుల్‌ కలాంను‌ స్ఫూర్తిగా తీసుకొని గ్లోబ‌ల్ వార్మింగ్‌కు వ్యతిరేఖంగా ప్రచారం చేయ‌డంతోపాటు మొక్కలు నాటడం ప్రారంభించాడు. కోటి మొక్క‌లు నాటాలని టార్గెట్ పెట్టుకున్న వివేక్ "గ్రీన్ క‌లాం" అనే మిషన్ ప్రారంభించాడు. అబ్దుల్‌ క‌లాం సూచనా మేరకు గ్రీన్ క‌లాం పేరును గ్రీన్ గ్లోబ్ గా మార్చాడు. ఈ మిషన్ ద్వారా 33.23 లక్షల మొక్కలు నాటడంలో, నాటించడంలో సక్సెస్‌ అయ్యాడు. 
* తమిళనాట డెంగూ, మెదడువాపు జ్వరాలు ప్రబలుతున్నప్పుడు జనంలో చైతన్యం కలిగించడానికి ప్రభుత్వ ప్రచారోద్యమంలో భాగస్వామి అయ్యాడు.
* కరోనా సెకండ్‌ వేవ్‌ సమయంలో ప్రజల్లో కోవిడ్‌ టీకాపై అవగాహన కల్పించాడు.

## మరణం
వివేక్ గుండె సంబంధిత వ్యాధితో చికిత్స పొందుతూ 2021, ఏప్రిల్ 17న మరణించాడు.

## మూలాలు

వర్గం:1961 జననాలు
వర్గం:2021 మరణాలు
వర్గం:తమిళనాడు సినిమా నటులు
వర్గం:తమిళనాడు సినిమా రచయితలు
వర్గం:తమిళ సినిమా నటులు
వర్గం:తమిళ సినిమా హాస్యనటులు
వర్గం:మలయాళ సినిమా నటులు
వర్గం:పద్మశ్రీ పురస్కారం పొందిన తమిళనాడు వ్యక్తులు
శోభితా ధూళిపాళ్ల

**శోభితా ధూళిపాళ్ల** భారతీయ మోడల్, సినీ నటి. ఆమె 2013 మిస్ ఇండియా అందాల పోటీల్లో రెండో స్థానం సొంతం చేసుకుంది. 2013లో జరిగిన మిస్ ఎర్త్ ఇండియా అందాల పోటీల్లో భారతదేశం తరపున పాల్గొంది. 

## జననం, విద్యాభ్యాసం
శోభితా ధూళిపాళ్ల 1993, మే 31న వేణుగోపాల్ రావు, శాంతరావు దంపతులకు ఆంధ్రప్రదేశ్ రాష్ట్రం, తెనాలిలో జన్మించింది. ఆమెది బ్రాహ్మణ కుటుంబం. ఆమె విశాఖపట్నంలో లిటిల్ ఏంజెల్స్ స్కూల్, విశాఖ వ్యాలీ స్కూల్ లో చదివింది. శోభితా ముంబై యూనివర్సిటీ, హెచ్.ఆర్ కాలేజ్ లో కామర్స్ & ఎకనామిక్స్ పూర్తి చేసింది. ఆమె సంప్రదాయ నృత్యాలైన భరతనాట్యం, కూచిపూడి లలో శిక్షణ తీసుకుంది.
## వివాహం
శోభితా ధూళిపాళ 2024 ఆగస్టు 8న హైదరాబాద్‌లో నటుడు నాగ చైతన్యతో నిశ్చితార్థం చేసుకొని డిసెంబర్ 4న అన్నపూర్ణ స్టూడియోస్‌లో వివాహం చేసుకుంది.

## కెరీర్
శోభితా ధూళిపాళ్ల 2016లో అనురాగ్ కశ్యప్ దర్శకత్వం వహించిన రామన్ రాఘవ్ 2.0 లో తొలిసారిగా నటించింది. అడివి శేష్ హీరోగా మహేశ్ బాబు నిర్మించిన మేజర్ సినిమాలో శోభిత ధూళిపాళ కీలకమైన పాత్రను పోషించింది. ఈ సినిమా 2022 జూన్ 3న విడుదల అయింది.

## నటించిన చిత్రాలు

### టెలివిజన్

### వాయిస్ ఓవర్

## అవార్డులు

## మూలాలు

వర్గం:1993 జననాలు
వర్గం:తెలుగు సినిమా నటీమణులు
వర్గం:గుంటూరు జిల్లా మహిళలు
వర్గం:గుంటూరు జిల్లా నాట్య కళాకారులు
వర్గం:గుంటూరు జిల్లా సినిమా నటీమణులు
వర్గం:భరతనాట్య కళాకారులు
వర్గం:కూచిపూడి నృత్య కళాకారులు
ఐ.యన్. మూర్తి

**ఐ.యన్. మూర్తి**, భారతీయ సినిమా దర్శకుడు. స్పై థ్రిల్లర్ సినిమాల దర్శకుడిగా పేరొందిన మూర్తి, తెలుగు తమిళ భాషలతో సినిమాలు తీశాడు.

## సినిమారంగం
1950 ప్రారంభంలో చెన్నైకి వచ్చిన మూర్తి, సౌందరరాజన్ అయ్యంగార్, చిత్తూరు వి. నాగయ్య, టిఆర్ రామన్న వంటి దర్శకులతో కలిసి పనిచేశాడు. ఎన్.టి.రామారావుతో కలిసి సీతారామ కళ్యాణం సినిమాకి ఎగ్జిక్యూటివ్ డైరెక్టర్‌గా పనిచేశాడు. శ్రీవిద్య, మురళీమోహన్, గిరిబాబు వంటి నటీనటులను సినిమారంగానికి పరిచయం చేశాడు.
thumb|శభాష్ సూరి

## సినిమాలు

## మరణం
మూర్తి 2014, జూన్ 23న మరణించాడు. అతనికి ముగ్గురు కుమారులు ఉన్నారు.  

## మూలాలు


వర్గం:1925 జననాలు
వర్గం:2014 మరణాలు
వర్గం:తెలుగు సినిమా దర్శకులు
వర్గం:తమిళ సినిమా దర్శకులు
వర్గం:హిందీ సినిమా దర్శకులు
రుహానీ శర్మ

**రుహానీ శర్మ** భారతీయ మోడల్, సినిమా నటి.

## జీవిత విషయాలు
రుహానీ శర్మ 1994, సెప్టెంబరు 18న సుభాష్ శర్మ, ప్రాణేశ్వరి శర్మ దంపతులకు హిమాచల్ ప్రదేశ్ లోని సోలన్ లో జన్మించింది.

## సినీరంగ ప్రస్థానం
రుహానీ శర్మ 2013లో మోడలింగ్ రంగంలోకి అడుగుపెట్టి, తొలిసారిగా పంజాబీ పాట"కూడి తు పటాకా" ద్వారా పరిచయమయింది. 2017లో "కడైసి బెంచ్ కార్తీ" తమిళ సినిమా ద్వారా సినిమా రంగంలోకి వచ్చింది. 2018లో "చి.ల.సౌ." సినిమాతో తెలుగులోకి అడుగుపెట్టింది.

## నటించిన సినిమాలు

## మూలాలు

వర్గం:1994 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:మలయాళ సినిమా నటీమణులు
వర్గం:హిమాచల్ ప్రదేశ్ వ్యక్తులు
విశ్వక్ సేన్

**విశ్వక్ సేన్** తెలుగు సినిమా నటుడు, దర్శకుడు, స్క్రీన్ ప్లే రచయిత. ఆయన 2017లో వెల్లిపోమాకే సినిమాతో నటుడిగా, 2019లో ఫలక్‌నుమా దాస్ సినిమాతో దర్శకుడిగా అరంగేట్రం చేశాడు.

## జననం
విశ్వక్ సేన్ 1995 మార్చి 29న హైదరాబాద్‌లో దినేష్ నాయుడుగా జన్మించాడు. ఆయన తన తండ్రి సూచన మేరకు సంఖ్యాశాస్త్రం ప్రకారం సినిమా పరిశ్రమలోకి ప్రవేశించే ముందు విశ్వక్ సేన్ గా తన పేరును మార్చుకున్నాడు.
thumb|వెళ్ళిపోమాకే సినిమా పోస్టర్

### నటించిన సినిమాలు

## మూలాలు

వర్గం:1995 జననాలు
వర్గం:తెలుగు సినిమా దర్శకులు
వర్గం:తెలుగు సినిమా నటులు
వర్గం:తెలుగు సినిమా రచయితలు
వర్గం:హైదరాబాదు జిల్లా సినిమా దర్శకులు
వర్గం:హైదరాబాదు జిల్లా సినిమా నటులు
వర్గం:హైదరాబాదు జిల్లా సినిమా రచయితలు
వర్గం:హైదరాబాదు జిల్లా వ్యక్తులు
అడయార్ కె.లక్ష్మణ్

**అడయార్ కె.లక్ష్మణ్** (1933 – 2014)  ఒక భరతనాట్య కళాకారుడు, నృత్య దర్శకుడు, గురువు.

## ప్రారంభ జీవితం
ఇతడు ఆంధ్రప్రదేశ్ రాష్ట్రం, చిత్తూరు జిల్లాలోని కుప్పం పట్టణంలో 1933, డిసెంబరు 16వ తేదీన జన్మించాడు. ఇతని తండ్రి కృష్ణరాజారావు అక్కడ పాఠశాల ఉపాధ్యాయుడిగా పనిచేసేవాడు. రుక్మిణీదేవి అరండేల్ సహాయకుడు పి.డి.దొరస్వామి అయ్యర్ ఇతడు, ఇతడి సోదరుడు రామారావుల అసమానమైన సంగీత ప్రతిభను గుర్తించి వారిని కళాక్షేత్రలో లలితకళల్లో శిక్షణ ఇప్పించడానికి ప్రతిపాదన చేశాడు. ఇతని తండ్రి ఈ ప్రతిపాదనకు సంతోషంగా అంగీకరించాడు.

## శిక్షణ
ఇతడు తన 11వ యేట 1944లో కళాక్షేత్రలో ప్రవేశించాడు. ఇతడు గాత్ర సంగీతం, భరతనాట్యం, నట్టువాంగం, మృదంగాలలో గొప్ప గురువుల వద్ద కఠిన శిక్షను తీసుకున్నాడు. ఇతడు రుక్మిణీదేవి అరండేల్, మైలాపూర్ గౌరి అమ్మ, కె.ఎన్.దండాయుధపాణి పిళ్ళై, ఎస్.శారద, టైగర్ వరదాచారి, బడలూర్ కృష్ణమూర్తిశాస్త్రి, టి.కె.రామస్వామి అయ్యంగార్, మైసూరు వాసుదేవాచార్య, తంజావూర్ రాజగోపాల అయ్యర్, వి.విఠల్, కమలారాణి, కారైక్కూడి ముత్తు అయ్యర్ వంటి మహామహుల శిష్యరికంలో భరతనాట్యం, కర్ణాటక సంగీతం, నట్టువాంగంలలో శిక్షణ పొంది 1954లో వాటిలో డిగ్రీ సంపాదించాడు. తరువాత కూడా కళాక్షేత్రలోనే కొనసాగుతూ భారత ప్రభుత్వం నుండి ఉపకారవేతనాన్ని పొంది 1956లో పోస్ట్ గ్రాడ్యుయేట్ డిప్లొమా సంపాదించాడు. 

తరువాత ఇతడు మృదంగంలో శిక్షణ పొందాడు. అంబు పణికర్, చందు పణికర్‌ల వద్ద కథాకళి నేర్చుకున్నాడు. ఈ సమయంలో రుక్మిణీదేవి అరండేల్ మేలత్తూర్ భాగవత మేళా సంప్రదాయంలో రూపొందించిన "కుమార సంభవం", "కుట్రల కురువంజి", "సీతా స్వయంవరం", "ఉషా పరిణయం" వంటి నృత్యనాటికలలో నటించాడు.

## వృత్త్తి

ఇతడు మొదట వైజయంతిమాల నడిపిన "నృత్యాలయ"లో నాట్యాచార్యునిగా చేరాడు. అక్కడ 10 సంవత్సరాలకు పైగా పనిచేసి 10 మంది కళాకారులకు రంగప్రవేశం చేయించాడు. "తిరుప్పావై", "అళగర్ కురువంజి", "చండాలిక", "సంగ తమిళ్ మాలై" వంటి నృత్య నాటికల రూపకల్పనలో సహకరించాడు.

## అకాడమీ
1969, ఆగష్టు 29వ తేదీన ఇతడు "భారత చూడామణి అకాడమీ"ని స్థాపించాడు. ఈ అకాడమీ ద్వారా ఇతడు అనేక మందికి శిక్షణనిచ్చి వారిని నాట్య కళాకారులుగా తీర్చిదిద్దాడు. "వరుణపురి కురవంజి", "అచ్చయ్యార్ కురవై" మొదలైన నృత్యనాటికలను రూపొందించాడు. హంసగీతె, సుబ్బశాస్త్రి, ఆనంద తాండవం వంటి సినిమాలలో శాస్త్రీయ నృత్యాలకు నృత్య దర్శకత్వం వహించాడు.

## అవార్డులు
ఇతడు భరతనాట్యంలో గురువుగా, కొరియోగ్రాఫర్‌గా, కంపోజర్‌గా, నట్టువనార్‌గా సలిపిన కృషికి గుర్తింపుగా అనేక పురస్కారాలను స్వంతం చేసుకున్నాడు. 1989లో భారత ప్రభుత్వం నుండి పద్మశ్రీ పురస్కారం, 1991లో భరతనాట్యంలో సంగీత నాటక అకాడమీ అవార్డు మొదలైనవి స్వీకరించాడు.
## మరణం
ఇతడు తన 80యేళ్ళ వయసులో చెన్నైలో 2014, ఆగష్టు 19వ తేదీన మరణించాడు.

## మూలాలు

## బయటి లింకులు
*  Adyar K. Lakshman, Old website
*  Adyar K. Lakshman, Updated website

వర్గం:1933 జననాలు
వర్గం:2014 మరణాలు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:నాట్యాచార్యులు
వర్గం:చిత్తూరు జిల్లా నాట్య కళాకారులు
వర్గం:నృత్యదర్శకులు
వర్గం:భరతనాట్య కళాకారులు
సలోని లూత్రా

సలోని లూత్రా భారతదేశానికి చెందిన సినిమా నటి. ఆమె ఆంగ్ల, హిందీ, తెలుగు, తమిళ బాషాల సినిమాల్లో నటించింది. 

## సినీ ప్రస్థానం

సలోని లూత్రా సినిమాల్లోకి రాకముందు ముంబై, పాండిచేరిలో థియేటర్ ఆర్టిస్ట్ గా చేసింది. ఆమె 2014లో తమిళ చిత్రం "శరభం" ద్వారా సినీ రంగంలోకి అడుగు పెట్టింది. సలోని లూత్రా 2020లో విడుదలైన భానుమతి & ఆమె 2014లో తమిళ చిత్రం "శరభం".2014లో ఆనంద వికటన్ సినిమా అవార్డ్స్ లో తమిళ చిత్రం 'శరభం' లో నటనకు గాను ఆమె ఉత్తమ మహిళా విలన్ అవార్డు అందుకుంది. కోవిడ్‌ నేపథ్యంలో థియేటర్స్‌ మూతపడటంతో 2020, జూలై 3న 'ఆహా' ఓటీటీ ప్లాట్‌ఫాంలో ఈ సినిమా విడుదలైంది.

## నటించిన సినిమాలు

## మూలాలు


వర్గం:1989 జననాలు
వర్గం:తెలుగు సినిమా నటీమణులు
నారాయణఖేడ్ పురపాలకసంఘం

**నారాయణఖేడ్ పురపాలకసంఘం**, తెలంగాణ రాష్ట్రం, సంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. నారాయణ్‌ఖేడ్ పట్టణం దీని ప్రధాన పరిపాలన కేంద్రం. ఈ పురపాలక సంఘం జహీరాబాదు లోక్‌సభ నియోజకవర్గం లోని నారాయణ్‌ఖేడ్ శాసనసభ నియోజకవర్గం పరిధిలో ఉంది.

## చరిత్ర
1957 నుండి 1967 వరకు పురపాలక సంఘంగా కొనసాగిన నారాయణ్‌ఖేడ్, ఆ తరువాత మేజర్ గ్రామ పంచాయితీగా ఏర్పాటయింది. 2018లో తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
నారాయణఖేడ్ 14 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 136 కిలోమీటర్ల దూరంలో, జిల్లా కేంద్రం సంగారెడ్డి నుండి 77 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 18243 మంది కాగా, అందులో 9261 మంది పురుషులు, 8982 మంది మహిళలు ఉన్నారు. 3600 గృహాలు ఉన్నాయి. ఇది పరిపాలనా పరంగా మునిసిపాలిటీ 4 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 15 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం రూబీనా బేగం చైర్‌పర్సన్‌గా, అయ్యర్ పరశురాం వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# పి. కవిత
# స్వప్న శెట్కర్
# దారం శంకర్
# రాజేష్ చౌహాన్
# పరశురాం
# ఆనంద్ శెట్కర్
# సంధ్యారాణి
# నర్సింహులు
# ఉబ్ది సవిత
# ఫర్హానా బేగం
# లక్ష్మీదేవి శెట్కర్
# అబ్దుల్ మజీద్
# వివేకానంద
# అబేదా బేగం
# రుబినా బేగం

## 2026 ఎన్నికలు
2026లో జరిగిన మున్సిపాలిటీ ఎన్నికలలో మొత్తం 15 వార్డుల్లో 11 స్థానాల్లో కాంగ్రెస్,  బీఆర్‌ఎస్ 3, బీజేపీ 1 వార్డులో విజయం సాధించారు. 

## మూలాలు

## వెలుపలి లంకెలు
* నారాయణఖేడ్ పురపాలక సంఘ అధికారిక వెబ్సైటు 

వర్గం:సంగారెడ్డి జిల్లా పురపాలక సంఘాలు
వర్గం:2018 స్థాపితాలు
తూప్రాన్ పురపాలకసంఘం

**తూప్రాన్ పురపాలకసంఘం**, తెలంగాణ రాష్ట్రం, మెదక్ జిల్లాకు చెందిన ఒక పట్టణ స్థానిక స్వపరిపాలన సంస్థ. తూప్రాన్ పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోక్‌సభ నియోజకవర్గం లోని గజ్వేల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న తూప్రాన్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
తూప్రాన్ 33.05 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 55 కిలోమీటర్ల దూరంలో, జిల్లా కేంద్రం మెదక్ నుండి 54 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 23676 మంది కాగా, అందులో 12243 మంది పురుషులు, 11430 మంది మహిళలు ఉన్నారు. 6279 గృహాలు ఉన్నాయి. ఇది పరిపాలనా పరంగా మునిసిపాలిటీ 13 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 16 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం బొంది రవిందర్ గౌడ్ చైర్‌పర్సన్‌గా, నందాల శ్రీనివాస్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బొంది రవీందర్ గౌడ్
# మామిడి వెంకటేష్
# ఏర్పుల ఉమ
# మామిండ్ల జ్యోతికృష్ణ
# చెలిమెల ప్రియాంక
# పల్లెర్ల జ్యోతి
# జిన్నా భగవాన్ రెడ్డి
# బూర్గుల లావణ్యరెడ్డి
# బానపురం రాజు
# చింత రవీందర్ రెడ్డి
# అరుణ వెంకట్ గౌడ్
# జమాల్పూర్ లక్ష్మీబాయి
# నందాల శ్రీనివాస్
# తలారి పద్మ
# శ్రీశైలం గౌడ్
# కొడిప్యాక నారాయణ గుప్తా

## మూలాలు

## వెలుపలి లంకెలు
* తూప్రాన్ పురపాలక సంఘ అధికారిక వెబ్సైటు 

వర్గం:మెదక్ జిల్లా పురపాలక సంఘాలు
వర్గం:2018 స్థాపితాలు
కె.జె.సరస

**కె.జె.సరస** వళువూర్ బాణీకి చెందిన భరతనాట్య కళాకారిణి, నాట్య గురువు. ఈమె మొట్టమొదటి మహిళా నట్టువనార్ కూడా.
## విశేషాలు
ఈమె 1937, మార్చి 10వ తేదీన కరైకల్‌లో జన్మించింది. ఈమె తండ్రి నాదస్వర విద్వాంసుడు జగదీశన్ పిళ్ళై. ఈమె తొలుత ముత్తుకుమార పిళ్ళై వద్ద నాట్యాన్ని అభ్యసించింది. తరువాత మద్రాసు వెళ్ళి అక్కడ వళువూర్ బి. రామయ్య పిళ్ళై వద్ద గురుకుల పద్ధతిలో ఒక దశాబ్దం పాటు భరతనాట్యాన్ని అభ్యసించింది. ఈమె ప్రదర్శనలు ఇవ్వడానికి కాకుండా భరతనాట్యం నేర్పించడానికి ఎక్కువ ప్రాధాన్యత ఇచ్చింది. తన గురువు ఆజ్ఞపై ఈమె నట్టువాంగం కూడా నిర్వహించింది. తన తండ్రి మరణం తరువాత తన తల్లి, నలుగురు చెల్లెళ్ళను ఈమె పోషించింది. 

ఈమె 1960లో "సరసాలయ" అనే నృత్య పాఠశాలను స్థాపించి అనేక మందికి భరతనాట్యం నేర్పించింది. ఈమె వద్ద శిష్యరికం చేసిన వారిలో వైజయంతిమాల బాలి, ట్రావెంకోర్ సిస్టర్స్ లలిత, రాగిణి, పద్మిని,బేబి కమల, శివశంకరి, రత్న కుమార్, ఊర్మిళా సత్యనారాయణన్, రఘురాం, కె.షణ్ముగసుందరం, మురుగశంకరి లియో, స్వర్ణమాల్య, సీత రత్నాకర్ మొదలైన వారున్నారు.
 
ఈమె 1000 మందికి పైగా నాట్యకళాకారిణులకు రంగప్రవేశం చేయించింది. 2000కు పైగా నాట్యప్రదర్శనలు ఏర్పాటు చేసింది. ఈమె కృష్ణపారిజాతం, ఆదిత్య హృదయం, శిలప్పదికారం, కున్రక్కుడి కురవంజి, దేశభక్తి, కుట్రాల కురవంజి మొదలైన నృత్యనాటికలకు దర్శకత్వం వహించి విమర్శకుల ప్రశంసలు పొందింది. 

ఈమె అనేక పురస్కారాలను పొందింది. వాటిలో కళైమామణి, కాళిదాస ఉత్సవాల సందర్భంగా స్వర్ణకలశం అవార్డు, సంగీత నాటక అకాడమీ అవార్డుమొదలైనవి ఉన్నాయి.

ఈమె 2012, జనవరి 2వ తేదీన చెన్నైలో తన 74వ యేట మరణించింది.

## మూలాలు

వర్గం:భరతనాట్య కళాకారులు
వర్గం:నాట్యాచార్యులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:1937 జననాలు
వర్గం:2012 మరణాలు
వర్గం:పుదుచ్చేరి వ్యక్తులు
విద్యుదావేశం

**విద్యుదావేశం** ఎలక్ట్రాన్లు, ప్రోటాన్లు, ఇంకా ఇతర పరమాణు కణాల ప్రాథమిక లక్షణం. ఎలక్ట్రాన్లు ఋణవిద్యుదావేశం కలిగి ఉంటాయి. ప్రోటాన్లు ధన విద్యుదావేశం కలిగి ఉంటాయి. ధన, ఋణావేశాలు కలిగినవి పరస్పరం ఒకదానితో ఒకటి ఆకర్షింపబడుతూ ఉంటాయి. ఇందువల్లనే ఎలక్ట్రాన్లు, ప్రోటాన్లు కలిసి జట్టుగా ఏర్పడి పరమాణువులను ఏర్పాటు చేస్తున్నాయి. ఒకే రకమైన ఆవేశం కలిగినవి వికర్షించుకుంటూ ఉంటాయి.

విద్యుదావేశాన్ని ప్రామాణిక కొలతల ప్రకారం కూలూంబ్స్ (coulombs) లలో కొలుస్తారు.

లోహాలు విద్యుత్ ప్రవాహానికి అనువైన వాహకాలు. వీటిలో విద్యుత్ ప్రవహిస్తున్నపుడు ఏదైనా మధ్యచ్ఛేదం (cross section) ద్వారా ఒక సెకను కాలంలో ఒక ఆంపియరు విద్యుత్ ప్రవహిస్తే అక్కడ ఒక కూలూంబ్ విద్యుదావేశం ఉన్నట్లు లెక్క.

## మూలాలు

వర్గం:విద్యుత్తు
శ్యామ్ సింగరాయ్

**శ్యామ్‌ సింగరాయ్** కలకత్తా నేపథ్యంలో పిరియాడికల్ పవర్‌ఫుల్‌ యాక్షన్‌ డ్రామాగా రూపొందుతున్న తెలుగు సినిమా. నిహారిక ఎంటర్‌టైన్‌మెంట్‌ పతాకంపై వెంకట్‌ బోయనపల్లి నిర్మిస్తున్న ఈ సినిమాలో నాని హీరోగా, సాయి పల్లవి, కృతి శెట్టి, మడోన్నా సెబాస్టియన్ కథానాయికలుగా నటిస్తున్నారు. శ్యామ్‌ సింగరాయ్‌ కి‌ రాహుల్‌ సాంకృత్యన్ దర్శకత్వం వహిస్తున్నాడు. ఈ చిత్రానికి కథ సత్యదేవ్‌ జంగా, ఎడిటింగ్ నవీన్ నూలి, మిక్కీ జె. మేయర్ సంగీతమందిస్తున్నాడు. శ్యామ్‌ సింగరాయ్‌ 2021 డిసెంబర్ 24న ప్రపంచవ్యాప్తంగా విడుదలయింది. ఈ సినిమా ఓటీటీ హక్కులను నెట్‌ఫ్లిక్స్‌ సంస్థ దక్కించుకోగా 2022 జనవరి 21 నుంచి డిజిటల్ ప్రేక్షకులను అలరించనుంది.

## నటీనటులు
* నాని - శ్యామ్ సింగ‌రాయ్, వాసుదేవ్ 
* సాయి పల్లవి - రోసీ, మైత్రి 
* కృతి శెట్టి - కీర్తి 
* మడోన్నా సెబాస్టియన్
* జిష్షూసేన్ గుప్తా
* మురళీ శర్మ
* రాహుల్ రవీంద్రన్ 
* అభినవ్ గోమఠం
* అంకిత్ కొయ్య
* మనీష్ వాధ్వా
* బరున్ చందా

## సినిమా షూటింగ్ ప్రారంభం
శ్యామ్ సింగరాయ్ సినిమా షూటింగ్ హైదరాబాదులో 2020, డిసెంబరు 10న ప్రారంభమైంది. ఈ సినిమా పూజా కార్యక్రమాలతో రెగ్యులర్ షూటింగ్ ప్రారంభించారు. ఈ కార్యక్రమానికి నాని తండ్రి గంటా రాంబాబు, డైరెక్టర్ అనిల్ రావిపూడి, శివ నిర్వాణ, వెంకీ కుడుముల, మేర్లపాక గాంధీ ప్రత్యేక ఆహ్వానితులుగా హాజరయ్యారు. ముహూర్తపు షాట్‌‌కి నాని తండ్రి గంటా రాంబాబు క్లాప్ కొట్టగా.. యువ దర్శకులు శివ నిర్వాణ, వెంకీ కుడుముల స్క్రిప్ట్ అందించారు.మొదటి షెడ్యూల్ షూటింగ్‌ పూర్తి చేసుకున్న ఈ చిత్రం, కీలక సన్నివేశాల చిత్రీకరణ కోసం కోసం కలకత్తా వీధుల్లో షూటింగ్ చేస్తున్నారు.

## రూ. 6.5 కోట్ల సెట్‌
ఈ సినిమాలో కొన్ని సన్నివేశాలు కోల్‌కతాలో జరగాల్సి ఉండగా, ఆర్ట్‌ డైరెక్టర్‌ అవినాశ్‌ కొల్లా ఆధ్వర్యంలో హైదరాబాద్‌లో పది ఎకరాల విస్తీర్ణంలో రూ.6.5 కోట్లతో ఈ సినిమాకు కోల్‌కతా బ్యాక్ డ్రాప్ భారీ సెట్ నిర్మించారు. ఈ సెట్ లో సినిమాకు సంబంధించిన కీలక సన్నివేశాలు చిత్రీకరించారు.
## పాటలు
పాటలను మిక్కీ జె. మేయర్ స్వరపరిచారు.  ఆడియో హక్కులను సరిగమ తెలుగు వారు సొంతం చేసుకున్నారు .

## మూలాలు

వర్గం:2021 తెలుగు సినిమాలు
వర్గం:కృతి శెట్టి నటించిన సినిమాలు
టక్ జగదీష్

**టక్‌ జగదీష్** 2021లో షైన్‌ స్క్రీన్స్‌ బ్యానర్‌పై సాహు గారపాటి, హరీశ్‌ పెద్ది నిర్మించిన తెలుగు సినిమా. ఈ చిత్రంలో నాని హీరోగా, జగపతిబాబు ప్రధాన పాత్రలో, రీతు వర్మ, ఐశ్వర్య రాజేష్ హీరోయిన్లుగా నటించారు. టక్ జగదీష్ కు శివ నిర్వాణ దర్శకత్వం వహించగా, ఎస్.ఎస్. తమన్ సంగీతం అందించాడు. నాని పుట్టినరోజుకు ఒకరోజు ముందుగానే ఫిబ్రవరి 23న చిత్ర టీజర్‌ను విడుదల చేశారు. టక్ జగదీష్ సినిమాను ఏప్రిల్ 23న విడుదల కావాల్సి ఉండగా, కరోనా సెకండ్ వేవ్ కారణంగా విడుదల వాయిదా వేయాలని నిర్ణయించారు.

ఈ సినిమా 2021 సెప్టెంబరు 10న అమెజాన్ ప్రైమ్ వీడియోలో  విడుదయింది

## తారాగణం

*నాని - జగదీష్ నాయుడు
*రీతు వర్మ - గుమ్మడి వరలక్ష్మి
*ఐశ్వర్య రాజేష్ - చంద్ర 
*జగపతి బాబు - బోసు బాబు 
*నాజర్ - ఆదిశేషు నాయుడు 
*మాల పార్వతి - అర్జునమ్మ 
*జయప్రకాష్
* డేనియల్ బాలాజీ - వీరేంద్ర 
*తిరువీర్ - తిరుమల నాయుడు 
* ఆడుకలం నరేన్ - సోమరాజు
*రఘుబాబు - సూర్యనారాయణ
*రోహిణి - కుమార అక్క 
* వైష్ణవి చైతన్య- నీలవేణి 
* దేవదర్శిని  - గంగ భవాని 
*విజయ నరేష్ - సత్తి బాబు 
*రావు రమేశ్ - దేవుడు బాబు 
*ప్రవీణ్ - సాయి 
*భద్రం 
* బిందు చంద్రమౌళి - జ్యోతి 
*బేబీ సిదిక్ష - నిత్య
* వినోద్ కుమార్ నువ్వుల

## పాటల జాబితా

ఇంకోసారి ఇంకోసారి , రచన: చైతన్య ప్రసాద్ గానం.శ్రేయాఘోషల్, కాలభైరవ

కోలో కోలన్న కోలో , రచన: సిరివెన్నెల సీతారామశాస్త్రి , గానం.అర్మన్ మాలిక్, శ్రీకృష్ణ , హరిణి ఇవటూరీ

నీటి నీటి చుక్క , రచన: కళ్యాణ్ చక్రవర్తి , గానం.మోహన భోగరాజు

టక్ సాంగ్, రచన: శివ నిర్వాణ , గానం.శివ నిర్వాణ

ఏటికొక్కపూట , రచన: కళ్యాణ్ చక్రవర్తి , గానం.మోహనభోగరాజు

నీదినాదనుంట్ రచన: కళ్యాణ చక్రవర్తి, గానం.శ్రీకృష్ణ

## సాంకేతిక నిపుణులు
*బ్యానర్:  షైన్ స్క్రీన్స్ ప్రొడక్షన్
*నిర్మాతలు: సాహు గారపాటి, హరీశ్ పెద్ది
*కథ, స్క్రీన్ ప్లే, దర్శకత్వం:   శివ నిర్వాణ
*సంగీతం:   ఎస్.ఎస్. తమన్
*సినిమాటోగ్రఫీ: ప్రసాద్ మూరెళ్ళ

## మూలాలు

వర్గం:2021 తెలుగు సినిమాలు
వర్గం:జగపతి బాబు నటించిన సినిమాలు
వర్గం:నాజర్ నటించిన సినిమాలు
వర్గం:విజయ నరేష్ నటించిన సినిమాలు
వర్గం:తిరువీర్ నటించిన సినిమాలు
వెంకీ కుడుముల

**వెంకీ కుడుముల** తెలుగు సినిమా దర్శకుడు. ఆయన 2018లో విడుదలైన ఛలో చిత్రం ద్వారా దర్శకుడిగా పరిచయమయ్యాడు.

## సినీ ప్రస్థానం
వెంకీ కుడుముల అనంతపురంలోని ఆచార్య ఎన్.జి. రంగా వ్యవసాయ విశ్వవిద్యాలయం చదుతున్నపుడే ఆయన సినిమాలవైపు ఆకర్షితుడైయ్యాడు . ఆయన 2012లో దర్శకుడు తేజ దగ్గర 'నీకు నాకు డాష్ డాష్' చిత్రానికి అసిస్టెంట్ డైరెక్టర్ గా పనిచేశాడు. ఆయన 2013లో రాంచరణ్ హీరోగా వచ్చిన తుఫాన్ సినిమాకు సహా రచయితగా పనిచేశాడు. 2015లో జాదూగాడు, 2016లో వచ్చిన అ ఆ చిత్రాలకు అసిస్టెంట్ డైరెక్టర్ గా పనిచేశాడు. వెంకీ కుడుముల 2018లో నాగ శౌర్య, రష్మికా మందన్న నటించిన ఛలో చిత్రం ద్వారా దర్శకుడిగా మారాడు. ఆయన రెండవ సినిమా నితిన్ హీరోగా 'భీష్మ' బ‌యోఫామ్ బ్యాక్‌డ్రాప్‌లో సాగే రొమాంటిక్ ప్రేమకథగా తెరకెక్కిచ్చాడు.

## ఫిల్మోగ్రఫీ

## మూలాలు

వర్గం:తెలుగు సినిమా రచయితలు
వర్గం:తెలుగు సినిమా దర్శకులు
వర్గం:ఖమ్మం జిల్లా సినిమా దర్శకులు
వర్గం:ఖమ్మం జిల్లా వ్యక్తులు
సంతోష్ శ్రీనివాస్

**సంతోష్ శ్రీనివాస్,** తెలుగు సినిమా దర్శకుడు, స్క్రీన్ ప్లే రచయిత, సినిమాటోగ్రాఫర్. కొన్ని సినిమాలకు సినిమాటోగ్రాఫర్ పనిచేసిన సంతోష్ శ్రీనివాస్, రామ్ పోతినేని హీరోగా వచ్చిన *[[కందిరీగ (సినిమా)|కందిరీగ]]* సినిమాకు తొలిసారిగా దర్శకత్వం వహించాడు.

## జీవిత విషయాలు
సంతోష్, విశాఖపట్నంలో జన్మించాడు. విశాఖపట్నంలోనే పాఠశాల విద్య, గ్రాడ్యుయేషన్ విద్యను పూర్తిచేశాడు. 

## సినిమారంగం
2006లో వచ్చిన ఖతర్నాక్ సినిమాతో సినిమాటోగ్రాఫర్‌గా తన సినీ జీవితాన్ని ప్రారంభించిన సంతోష్ శ్రీనివాస్, తరువాత *[[టక్కరి]], రెయిన్‌బో* వంటి సినిమాలకు సినిమాటోగ్రాఫర్‌గా పనిచేశాడు. దర్శకుడిగా తొలిచిత్రం *2011లో [[కందిరీగ (సినిమా)|కందిరీగ]]* సినిమా. ఇందులో రామ్ పోతినేని, హన్సిక మోత్వానీ ప్రధాన పాత్రల్లో నటించారు. జూనియర్ ఎన్.టి.రామారావు, సమంత ప్రధాన పాత్రలలో *[[రభస]] సినిమా తీశాడు.*

## మూలాలు

## మూలాలు

## బయటి లింకులు
* 

వర్గం:1980 జననాలు
వర్గం:తెలుగు సినిమా దర్శకులు
వర్గం:తెలుగు సినిమా ఛాయాగ్రహకులు
వర్గం:తెలుగు సినిమా రచయితలు
వర్గం:విశాఖపట్నం జిల్లా వ్యక్తులు
మడోన్నా సెబాస్టియన్

**మడోన్నా సెబాస్టియన్** - భారతదేశ సినీ నటి. ఆమె మలయాళం, తమిళం, తెలుగు చిత్రాలలో నటించింది. మడోన్నా 2015లో వచ్చిన మలయాళ చిత్రం "ప్రేమమ్" ద్వారా సినీరంగంలోకి వచ్చింది.

## వ్యక్తిగత జీవితం
సెబాస్టియన్ భారతదేశంలోని కన్నూర్‌లోని చెరుపుజాలో బేబిసిడి దేవాసియా, శైలా బేబిసిడిలకు జన్మించింది ఆమె సెయింట్ పీటర్స్ సీనియర్ సెకండరీ స్కూల్, కడాయిరుప్పులో ఉన్నత చదువులు చదివింది. ఆమె START కోజికోడ్‌లో ఒక సంవత్సరం మాస్టర్ ట్రైనింగ్ కోర్సు చేసింది. ఆమె బెంగుళూరులోని క్రైస్ట్ యూనివర్సిటీ నుండి బ్యాచిలర్ ఆఫ్ కామర్స్ పట్టభద్రురాలైంది.

## ఫిల్మోగ్రఫీ

### సినిమాలు

### వెబ్ సిరీస్

## డిస్కోగ్రఫీ

## మూలాలు

వర్గం:1992 జననాలు
వర్గం:మలయాళ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
సి.వి.చంద్రశేఖర్

**సి.వి.చంద్రశేఖర్** (జ.1935) ఒక భారతీయ భరతనాట్య కళాకారుడు, విద్యావేత్త, నృత్య దర్శకుడు.

## ఆరంభ జీవితం, నాట్య శిక్షణ
ఇతడు ఎం.ఎస్.సి. చదివాడు. తరువాత చెన్నైలోని కళాక్షేత్రలో భరతనాట్యంలో పోస్ట్ గ్రాడ్యుయేట్ డిప్లొమా చదివాడు. అక్కడ రుక్మిణీదేవి అరండేల్, కరైకాల్ శారదాంబాళ్, కె.ఎన్.దండాయుధపాణి పిళ్ళై మొదలైన వారివద్ద భరతనాట్యంలో శిక్షణ పొందాడు. కర్ణాటక సంగీతం బడలూర్ కృష్ణమూర్తిశాస్త్రి, ఎం.డి.రామనాథన్‌ల వద్ద నేర్చుకున్నాడు.

## వృత్తి
ఇతడు 1947లో తన నాట్య వృత్తిని ఆరంభించాడు. ఆ సమయంలో భరతనాట్యంలో పురుషులు చాలా తక్కువ. ఇతడు బెనారస్ హిందూ విశ్వవిద్యాలయంలో కొంత కాలం పనిచేసి తరువాత బరోడాలోని మహారాజా సయాజీరావ్ యూనివర్సిటీలో చేరి అక్కడ 1992లో పర్ఫార్మింగ్ ఆర్ట్స్ విభాగంలో డీన్‌గా పదవీ విరమణ చేశాడు. ఇతడు బహుముఖ ప్రజ్ఞాశాలి. ఇతడు నర్తకుడిగా, కొరియోగ్రాఫర్‌గా, పరిశోధకుడిగా, సంగీతజ్ఞుడిగా, విద్వావేత్తగా, స్వరకర్తగా, భరతనాట్య గురువుగా రాణించాడు.
ఇతడు తన భార్య జయ చంద్రశేఖర్‌తో కలిసి నాట్యప్రదర్శనలు ఇచ్చాడు. 1980-90లలో వీరు భరతనాట్య జంటలలో ఒకరిగా పేరు గడించారు. ఈ జంట తమ కుమార్తెలు చిత్ర, మంజరి, మనుమలు విరాజ్, హర్షవర్ధన్, అన్షుమన్, మనుమరాలు ధేనుకలతో కలిసి నాట్యప్రదర్శనలు ఇచ్చారు. ఇతడు గత ఆరు దశాబ్దాలుగా భారతదేశంలోను, ప్రపంచమంతటా అనేక మంది నాట్యకళాకారుల ఆహ్వానంపై పర్యటించి అక్కడ ప్రదర్శనలు ఇవ్వడమే కాక భరతనాట్యం నేర్పించాడు. ఇతడు ఏడవ దశకంలో కూడా రంగస్థలంపై ప్రదర్శనలు కొనసాగిస్తున్నాడు. ప్రస్తుతం ఇతడు చెన్నైలో *నృత్యశ్రీ* పేరుతో ఒక నాట్యపాఠశాలను నడుపుతున్నాడు.

ఇతడు అనేక నృత్య నాటికలకు దర్శకత్వం వహించాడు. వాటిలో కాళిదాసుని "ఋతుసంహారం", "మేఘదూతం", అపరాజిత, పంచ మహాభూతం, ఆరోహణం, భూమిజ, భ్రమరగీతం వంటివి విమర్శకుల, ప్రేక్షకుల ప్రశంసలను అందుకున్నాయి.

## పురస్కారాలు
ఇతడు 1993లో కేంద్ర సంగీత నాటక అకాడమీ ఇతడికి భరతనాట్యంలో అవార్డును ప్రకటించింది. 2008లో కాళిదాస్ సమ్మాన్ పురస్కారాన్ని అందుకున్నాడు. 2011లో భారతప్రభుత్వం ఇతడిని పద్మభూషణ్ పురస్కారంతో సత్కరించింది. ఇంకా చెన్నైలోని కృష్ణ గానసభ నుండి "నృత్యచూడామణి", నారద గానసభ నుండి "నాదబ్రహ్మం అవార్డు", భైరవి ఫైన్‌ఆర్ట్స్, క్లీవ్‌లాండ్ నుండి "నృత్య రత్నాకర", మైసూరు నుండి "నృత్య కళారత్న", భరతాలయ నుండి "భరత కళాసాగర", "నృత్యోదయ అవార్డు" మొదలైనవి ఇతడికి లభించాయి.

## మూలాలు

## బయటి లింకులు
* Nrityashree, website 

వర్గం:జీవిస్తున్న ప్రజలు
వర్గం:భరతనాట్య కళాకారులు
వర్గం:నృత్యదర్శకులు
వర్గం:1935 జననాలు
వర్గం:నాట్యాచార్యులు
వర్గం:పద్మభూషణ పురస్కారం పొందిన తమిళనాడు వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:కాళిదాస్ సమ్మాన్ గ్రహీతలు
రామాయంపేట పురపాలకసంఘం

**రామాయంపేట పురపాలకసంఘం**, తెలంగాణ రాష్ట్రం, మెదక్ జిల్లాకు చెందిన ఒక పట్టణ స్థానిక స్వపరిపాలన సంస్థ. రామాయంపేట పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోక్‌సభ నియోజకవర్గం లోని మెదక్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న రామాయంపేట, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
రామాయంపేట 12.02 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 85 కిలోమీటర్ల దూరంలో, జిల్లా కేంద్రం మెదక్ నుండి 60 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 17860 మంది కాగా, అందులో 8774 మంది పురుషులు, 9086 మంది మహిళలు ఉన్నారు. 4820 గృహాలు ఉన్నాయి. ఇది పరిపాలనా పరంగా మునిసిపాలిటీ 20 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం పల్లె జితేంద్ర గౌడ్ చైర్‌పర్సన్‌గా, పుట్టి విజయలక్ష్మి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బొర్రా అనిల్
# ఆర్. సుందర్ సింగ్
# పుట్టి విజయలక్ష్మి
# గజవడ నాగరాజు
# చంద్రపు శోభ
# డెమే యాదగిరి
# మల్యాల కవిత
# పల్లె జితేందర్ గౌడ్
# దేవుని జయ
# చింతల రాధభావని
# చిలుక గంగాధర్
# సరఫ్ సౌభాగ్య

## మూలాలు

## వెలుపలి లంకెలు
* రామాయంపేట పురపాలక సంఘ అధికారిక వెబ్సైటు 

వర్గం:మెదక్ జిల్లా పురపాలక సంఘాలు
వర్గం:2018 స్థాపితాలు
కృతి శెట్టి

**కృతి శెట్టి** భారతీయ చలనచిత్ర నటి. ఆమె తొలిసారిగా 2021 తెలుగు సినిమా "ఉప్పెన" ద్వారా సినిమా పరిశ్రమలోకి అడుగుపెట్టింది. ఆమె తెలుగులో రెండో సినిమా నాని హీరోగా నటించిన "శ్యామ్‌ సింగరాయ్‌"‌ లో, మూడవ సినిమా నాగచైతన్య హీరోగా నటించిన 'బంగార్రాజు' లో నటించింది. కృతిశెట్టి హీరోయిన్‌గా నటించిన తొలి మూడు చిత్రాలూ వరుసగా విజయం సాధించడంతో ఆమె హ్యాట్రిక్‌ హీరోయిన్‌గా తెలుగుసిని రంగంలో రికార్డు క్రియేట్‌ చేసింది.

## జననం
కృతి శెట్టి‌ 2003 సెప్టెంబరు 21లో కర్ణాటక రాష్ట్రంలోని మంగళూరులో జన్మించింది. ఆమె నాన్న పేరు కృష్ణ శెట్టి, నీతి శెట్టి. కృతి చిన్ననాటి నుండే ఐడియా, షాప్పర్స్ స్టాప్, పార్లే, లైఫ్ బాయ్, బ్లూ స్టార్ వంటి సంస్థల యాడ్స్ లో నటించింది. కృతి శెట్టి చదువు అనంతరం అప్పుడ‌ప్పుడే మోడ‌లింగ్ మొద‌లు పెట్టిన ఆమెకు హిందీలో 2019లో హృతిక్ రోషన్ హీరోగా వచ్చిన 'సూపర్ 30' సినిమాలో విద్యార్థిగా నటించే అవకాశం వచ్చింది.

## ఫిల్మోగ్రఫీ

## మూలాలు

## బయటి లింకులు
* 
* 
* 
వర్గం:2003 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
కుబేర్‌నాథ్ తంజావూర్‌కర్

**కుబేర్‌నాథ్ అప్పస్వామి తంజావూర్‌కర్** భరతనాట్య కళాకారుడు, నాట్యాచార్యుడు. 
## విశేషాలు
ఇతడు భరతనాట్య కళాకారుల కుటుంబంలో 1917లో అప్పస్వామి, కాంతిమతి అమ్మ దంపతులకు జన్మించాడు.ఇతని తండ్రి అప్పస్వామి కళాభిరుచి కలిగిన నట్టువనార్. ఇతని తాత, నాన్నమ్మ, తల్లిదండ్రులు అందరూ భరతనాట్య కళాకారులే. ఇతడు బాల్యంలోనే కళలను అభ్యసించడం ప్రారంభించాడు. ఇతడు పందనల్లూర్ మీనాక్షి సుందరంపిళ్ళై వద్ద భరతనాట్యం గురుకుల పద్ధతిలో అభ్యసించాడు. కర్ణాటక శాస్త్రీయ సంగీతాన్ని బాలకృష్ణ పిళ్ళై వద్ద అభ్యసించాడు. హిందుస్తానీ శాస్త్రీయ సంగీతాన్ని ఆగ్రా ఘరానాకు చెందిన "అఫ్తాబ్ ఎ మౌసికి" ఉస్తాద్ ఫయ్యాజ్‌ ఖాన్ వద్ద నేర్చుకున్నాడు. ఇతడు మృదంగ విద్వాంసుడు కూడా. 1941లో ఇతడు లక్నోలోని భతకండే సంగీత కళాశాలలో నాట్యాచార్యునిగా చేరాడు. ఇతడు వదోదరా వచ్చి అక్కడ బరోడా మహారాజు ఆస్థానంలో నట్టువనార్‌గా 1948-50ల మధ్య పనిచేశాడు. 1950లో ఇతడు మహారాజా సయాజీరావ్ యూనివర్సిటీ ఆఫ్ బరోడా పర్ఫార్మింగ్ ఆర్ట్స్ విభాగంలో డాన్స్ ప్రొఫెసర్‌గా చేరి 1981లో పదవీ విరమణ చేశాడు. 

తరువాత ఇతడు 1983లో "తంజావూర్ నృత్యశాల"ను, 1993లో "తంజావూర్ డాన్స్, మ్యూజిక్ అండ్ ఆర్ట్ రీసెర్చ్ సెంటర్" పబ్లిక్ ట్రస్టును స్థాపించాడు. ఇతడు ఈ సంస్థల ద్వారా వేలాది మంది విద్యార్థులకు నాట్య శిక్షణ ఇప్పించాడు. ఇతని శిష్యులలో ప్రతిభా పండిట్, మధుభాయ్ పటేల్, ఇలాక్షి ఠాకూర్, నేహా పారిఖ్, పరుల్ పటేల్ మొదలైన వారెందరో ఉన్నారు. ఇతడు హిందుస్తానీ రాగాలతో భరతనాట్య నృత్యాలను హిందీలో రూపొందించాడు. ఇతడు "సంక్షిప్త భాగవత్", "రాధ - ను - శ్యామ్‌ను", "మీరాభజన్", "నవకర్ మంత్ర", "భుకణ భుజంగ్", "ఢమరు", "ఎటా ఇరండు పెసుమ్", "మధురాష్టకమ్"మొదలైన వాటికి భరతనాట్య నృత్యాలను రూపొందించి ప్రదర్శింపజేశాడు. 

ఇతడు దక్షిణ ఆఫ్రికా, అమెరికా సంయుక్త రాష్ట్రాలు, యునైటెడ్ కింగ్‌డమ్‌, ఫ్రాన్స్, ఐరోపాలోని అనేక ప్రాంతాలను సందర్శించి నాట్యప్రదర్శనలు గావించాడు. ఇతనికి 1993లో సంగీత నాటక అకాడమీ అవార్డు లభించింది. ఇంకా ఇతడు గుజరాత్ సంగీత అకాడమీ అవార్డు, సారంగదేవ్ అవార్డు, త్రివేణి అవార్డు, సంస్కారభారతి అవార్డు, ఐ.టి.సి. అవార్డు మొదలైనవి లభించాయి.

## మూలాలు

వర్గం:1917 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:సంగీత నాటక అకాడమీ అవార్డు గ్రహీతలు
వర్గం:గుజరాత్ వ్యక్తులు
బూర్గుల నర్సింగరావు

**బూర్గుల నర్సింగరావు** (మార్చి 14, 1932 - జనవరి 19, 2021) తెలంగాణ రాష్ట్రానికి చెందిన స్వాతంత్ర్య సమర యోధుడు, తెలంగాణ సాయుధ రైతాంగ పోరాట నాయకుడు. తెలంగాణ తొలి, మలిదశ ఉద్యమాల్లో అతను కీలక పాత్ర పోషించాడు.

## జననం
బూర్గుల నర్సింగరావు 1932 మార్చి14న రంగారెడ్డి జిల్లా, షాద్‌నగర్ సమీపంలోని బూర్గుల గ్రామంలో జన్మించాడు. అతనుది స్వాతంత్ర్య సమరయోధుల కుటుంబం. నర్సింగరావు హైదరాబాదు రాష్ట్ర‌ తొలి ముఖ్యమంత్రి బూర్గుల రామకృష్ణారావు సోదరుడైన బి. వెంకటేశ్వరరావు కుమారుడు. అతనుకు వరసకు పెదనాన్న.

## వివాహం & పిల్లలు
నర్సింగరావు 1957లో డాక్టర్‌ మంజూతను కులాంత‌ర వివాహం చేసుకున్నాడు. అతనుకు ముగ్గురు సంతానం కూతురు మాళవిక, కొడుకులు అజయ్, విజయ్‌. నర్సింగరావు వివాహ అనంతరం 1960లో ఉన్నత చదువులకోసం ఇంగ్లాండ్ వెళ్ళాడు, తిరిగి వచ్చి ప‌లు క‌ళాశాల‌ల్లో రాజ‌నీతి శాస్త్రం అధ్యాప‌కుడిగా ప‌ని చేశాడు.

## సీపీఐ నాయకుడిగా
బూర్గుల నర్సింగరావు విద్యార్థి దశలో 1947 నుండి 1949 ఆల్‌ హైదరాబాద్‌ స్టూడెంట్‌ యూనియన్‌ వ్యవస్థాపక అధ్యక్షుడిగా పనిచేశాడు. సీపీఐ హైదరాబాద్‌ జిల్లాకమిటీ సభ్యుడిగా పనిచేశాడు, కొంతకాలం ముంబైలోని సీపీఐ కార్యాలయంలో పనిచేశాడు. 1955 నుండి 1959 వరకు అఖిల భారత విద్యార్థి సమాఖ్య (ఏఐఎస్‌ఎఫ్‌) మొదటి జాతీయ అధ్యక్షుడిగా బాధ్యతలు నిర్వహించాడు.

## ఉద్యమాలకు నాయకత్వం \ పాల్గొన్న ఉద్యమాలు
#నిజాం వ్య‌తిరేక పోరాటంలో 1949లో చంచ‌ల్‌గూడలో జైలుశిక్ష అనుభ‌వించాడు.
#1952లో ముల్కీ ఉద్య‌మానికి నాయ‌క‌త్వం వ‌హించాడు. ఈ ఉద్యంలో విద్యార్థుల ఊరేగింపుపై ముస్లిం జంగ్ వంతెన వద్ద పోలీసులు జరిపిన కాల్పుల్లో 13 మంది చ‌నిపోవ‌డంతో బూర్గుల రామకృష్ణారావు ప్ర‌భుత్వం సంక్షోభ ప‌రిస్థితి ఎదుర్కోవాల్సి వ‌చ్చింది.
#తెలంగాణ తొలి ద‌శ ఉద్య‌మంపై 1969లో మేధావుల‌తో చ‌ర్చ‌లు జ‌రిపాడు.
#తెలంగాణ ప‌ట్ట‌భ‌‌ద్రుల సంఘం స్థాపించాడు.
#తెలంగాణ అమరవీరుల స్మారక ట్రస్ట్ అధ్యక్షుడిగా పనిచేశాడు.
#2013లో ఎల్బీ స్టేడియంలో సీమాంధ్ర నాయకులు నిర్వహించిన సమైక్య సభలో బూర్గుల రామకృష్ణారావు, కొమురంభీం కటౌట్లను పెట్టడంపై తీవ్ర అభ్యంతరం వ్యక్తం చేశాడు.
#సాంస్కృతిక, పురాతన కట్టడాలను పరిరక్షించే ఉద్యమాల్లోనూ అతను పాల్గొన్నాడు.

## మరణం
అతను గుండె సంబంధిత సమస్యలతో బాధపడుతూ 2021, జనవరి 19న హైదరాబాదులోని కేర్‌ ఆసుపత్రిలో మరణించాడు.

## మూలాలు

వర్గం:1932 జననాలు
వర్గం:2021 మరణాలు
వర్గం:తెలంగాణ వ్యక్తులు
వర్గం:తెలంగాణ ఉద్యమకారులు
వర్గం:తెలంగాణ సాయుధ పోరాట యోధులు
వర్గం:కమ్యూనిస్టు నాయకులు
వర్గం:రంగారెడ్డి జిల్లా వ్యక్తులు
వర్గం:స్వాతంత్ర్య సమర యోధులు
ఎన్.జి.కె. (2019 సినిమా)

**ఎన్.జి.కె.** 2019లో వచ్చిన పొలిటికల్ థ్రిల్లర్‌ సినిమా. సూర్య, సాయి పల్లవి, రకుల్ ప్రీత్ సింగ్ హీరో హీరోయిన్లుగా నటించిన ఈ చిత్రానికి సెల్వరాఘవన్ దర్శకత్వం వహించాడు. ఈ సినిమా 2019, మే 31న విడుదలైంది. ఈ చిత్రాన్ని తమిళం, తెలుగు, మలయాళంలో విడుదల చేశారు.

## కథ
నంద గోపాల కృష్ణ అలియాస్ ఎన్‌జీకే (సూర్య) అగ్రికల్చరల్ ఇంజినీరింగ్‌లో ఎంటెక్ పూర్తి చేస్తాడు. మంచి ఉద్యోగంలో చేరినా దానిలో సంతృప్తి లేకపోవడంతో సొంతూరికి వచ్చి సేంద్రియ వ్యవసాయం (ఆర్గానిక్ ఫార్మింగ్) చేస్తాడు. కొంత మంది స్నేహితులతో కలిసి దీనిపై రైతుల్లో అవగాహన కల్పిస్తూ ఉంటాడు. ఎన్‌జీకే చేసే పని నచ్చక కొంత మంది పురుగుల మందు వ్యాపారులు, వడ్డీ వ్యాపారులు, కూరగాయల వ్యాపారులు కలిసి అతనికి వార్నింగ్ ఇస్తారు. వెంటనే ఈ సేంద్రియ వ్యవసాయాన్ని ఆపేయాలని హెచ్చరిస్తారు. దీంతో ఎన్‌జీకే స్థానిక ఎమ్మెల్యే పెంచలయ్య సాయం కోరతాడు. ఎన్‌జీకేకు ఊళ్లో మంచి పలుకుబడి ఉండటంతో తన సహాయానికి ప్రతిఫలంగా పార్టీలో చేరాలని ఎన్‌జీకేకు పెంచలయ్య షరతు పెడతాడు.  ఒక కార్యకర్తగా మొదలై పార్టీలో బలమైన నాయకుడిగా సూర్య ఎలా ఎదగగలిగాడు?  తన ఎత్తులతో రాష్ట్ర ముఖ్యమంత్రి ఎలా అయ్యాడు అనేది కథ.

## నటీనటులు \ సినిమాలో పాత్ర పేరు

* సూర్య - నంద గోపాల కృష్ణ (N. G. K.) 
* సాయి పల్లవి - గీత కుమారి, నంద గోపాల కృష్ణ భార్య 
* రకుల్ ప్రీత్ సింగ్ - వ‌నిత‌ త్యాగరాజన్, నంద గోపాల కృష్ణ కార్పోరేట్ పీఆర్వోగా
* దేవరాజ్ - కిళ్ళీవజవాన్, మాజీ ముఖ్యమంత్రిగా 
* పోన్ వణ్ణన్ - పిచాయ్ ముత్తు  
* నిళల్‌గల్ రవి - రామనాన్,  నంద గోపాల కృష్ణ తండ్రి 
* ఉమా ప‌ద్మ‌నాభ‌న్ - విజి , నంద గోపాల కృష్ణ తల్లి 
* రాజ్ కుమార్ - రాజా , కుమారన్ మిత్రుడు 
*  ఇళవరసు  - ఎమ్మెల్యే పాండియన్ 
* బాల సింగ్ - అరుణ గిరి 
*వేలా రామమూర్తి   - రామమూర్తి 
* తలైవాసల్ విజయ్ - సగాయం
* గోపి కణ్ణదాసన్ - మంత్రి కేశవమూర్తి 
* సతీష్ -  కిళ్ళీవజవాన్ పి.ఎస్ 
* శాంతి మని  - శ్రీవిల్లిపుత్తూర్ గ్రామస్థురాలిగా 
* కంభం మీనా సెల్లముతు - సెల్వి 
* కార్తీగై సెల్వన్ - న్యూస్ రీడర్ 
* ముథాజగన్ - కుమారన్ మిత్రుడు 

## సినిమాలోని పాటలు
ఈ చిత్రానికి సంగీతం యువన్ శంకర్ రాజా అందించగా, శ్రేయ ఘోషాల్, సిద్ శ్రీరామ్, రంజిత్, హేమాంబిక పాటలు పాడారు.

## మూలాలు

వర్గం:2019 తెలుగు సినిమాలు
ఎం.కె.సరోజ

**మద్రాస్ కదిరవేలు సరోజ** ఒక భరతనాట్య కళాకారిణి, గురువు. 

## జీవిత విశేషాలు
ఈమె 1931, ఏప్రిల్ 7వ తేదీన చెన్నైలో జన్మించింది. ఈమె తన 5వ యేట తన సోదరితో కలిసి ముత్తుకుమారన్ పిళ్ళై వద్ద శాస్త్రీయ నృత్యం నేర్చుకోవడం ప్రారంభించింది.తన గురువు బెంగళూరుకు వెళ్ళడంతో ఈమె అక్కడికి వెళ్ళి నాట్యాన్ని అభ్యసించింది.

ఈమె 1940లో తన తొలి నాట్యప్రదర్శనను ఇచ్చింది. తక్కువ సమయంలోనే మంచి నర్తకిగా పేరు గడించింది. 1946లో జెమినీ స్టూడియో సినిమాలలో నటించడానికి అవకాశాన్ని ఇచ్చింది. ఐతే ఈమె దానిని తిరస్కరించింది. 1949లో ఈమె చరిత్రకారుడు, నాట్యకళాకారుడు మోహన్ ఖోకర్‌ను వివాహం చేసుకుంది.ఈమె తన భర్త మహారాజా సయాజీరావు యూనివర్సిటీ ఆఫ్ బరోడా, నాట్య విభాగానికి అధిపతిగా నియమించబడటంతో అతనితో బాటు బరోడా వెళ్ళింది. అక్కడ ఆమె సుందర్‌లాల్ గంగానీ, కుందన్ లాల్ గంగానీల వద్ద కథక్ నృత్యం నేర్చుకుంది.

1961లో మోహన్ ఖోకర్ కేంద్ర సంగీత నాటక అకాడమీకి స్పెషల్ ఆఫీసర్‌గా నియమించబడటంతో ఈమె న్యూఢిల్లీకి తన మకాం మార్చింది. అక్కడ ఈమె నాట్య గురువుగా తన ప్రస్థానాన్ని ప్రారంభింబింది. ఈమె రాష్ట్రపతి భవన్‌లో సౌదీ అరేబియా రాజు సమక్షంలో తన నృత్యాన్ని ప్రదర్శించింది. 1970 నుండి ఈమె 1970 నుండి 2000 వరకు ప్రతియేట ప్యారిస్‌లోని "సెంటర్ మండప" దర్శించి అక్కడి విద్యార్థులకు భరతనాట్యం నేర్పించిందై.

ఈమె 40 యేళ్ళ సుదీర్ఘమైన నాట్యవృత్తిని తన భర్త మరణానంతరం 2000లో విరమించింది. ఈమెకు నలుగురు కుమారులున్నారు. మూడవ కొడుకు ఆశిష్ మోహన్ ఖోకర్ చరిత్ర కారుడిగా, కళావిమర్శకుడిగా, రచయితగా రాణించాడు. ప్రస్తుతం ఈమె చెన్నైలో నివసిస్తున్నది.

ఈమె జీవితంపై యూనివర్సిటీ ఆఫ్ రోమ్‌, నాటక విభాగం ఒక డాక్యుమెంటరీని నిర్మించింది.

## శిష్యులు
ఈమె వద్ద భరతనాట్యం నేర్చుకున్న వారిలో నర్గిస్ కట్పిటియా, ప్రతిభా పండిట్, సుధా పటేల్, లక్ష్మి వల్రాణి, ఇంద్రాణి రెహమాన్, యామినీ కృష్ణమూర్తి, రొమానా ఆగ్నెల్,  శోభన రాధాకృష్ణ, రసికా ఖన్నా, అరుప్ ఘోష్, లూసియా మలోని, మిలెన సల్విని, విద్య మొదలైన వారున్నారు.

## పురస్కారాలు, గుర్తింపులు
* పద్మశ్రీ పురస్కారం - భారత ప్రభుత్వం - 2011
* సంగీత నాటక అకాడమీ టాగూర్ రత్న - 2011
* సంగీత నాటక అకాడమీ అవార్డు - 1995
* కళైమామణి - "తమిళనాడు ఐయల్ ఇసై నాటక మన్రమ్"‌
* నాట్య కళానిధి - అసోసియేషన్ ఆఫ్ భరతనాట్యం ఆర్టిస్ట్స్ ఆఫ్ ఇండియా (ABHAI) - 2007
* లైఫ్ టైమ్‌ అచీవ్‌మెంట్ అవార్డ్ - 
* ఈ.కృష్ణ అయ్యర్ మెడల్ - శృతి ఫౌండేషన్ - 2000

## ఇవికూడా చూడండి
* రుక్మిణీదేవి అరండేల్
* యామినీ కృష్ణమూర్తి
* ఇంద్రాణి రెహమాన్

## మూలాలు

## గ్రంథసూచీ
* 
* 

## బయటి లింకులు
* Profile on Narthaki.com

వర్గం:1931 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన తమిళనాడు మహిళలు
వర్గం:భరతనాట్య కళాకారులు
వర్గం:చెన్నై వ్యక్తులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
ఇందిరా రాజన్

**ఇందిరా రాజన్** (1939 - 2022 ఏప్రిల్ 29) భరతనాట్య కళాకారిణి.

ఆమె భరతనాట్యం నర్తకి మాత్రమే కాక ఉపాధ్యాయురాలు కూడా. ఆమె నృత్య రంగంలో ఆమె చేసిన సేవలకు గాను 1996 సంవత్సరంలో సంగీత నాటక అకాడమీ అవార్డు దక్కింది. చెన్నైలోని తన డ్యాన్స్ అకాడమీలో 1000 మందికి పైగా విద్యార్థులకు బోధించింది.

## విశేషాలు
ఈమె 1939లో తమిళనాడు, కరైకల్ పట్టణంలో ఇసై వెల్లాల కులానికి చెందిన సంగీత, నృత్య కళాకారుల కుటుంబంలో జన్మించింది. ఆ కాలంలో పేరుపొందిన భరతనాట్య కళాకారిణి సుందరంబాళ్ మనుమరాలు ఈమె. నట్టువనార్‌గా పేరు గడించిన కె.ఎన్.దండాయుధపాణి పిళ్ళై, కె.ఎన్.పక్కీరస్వామి పిళ్ళైలు ఈమె బాబాయిలు. ఈమె మేనమామ బాలసుబ్రమణియన్ మృదంగ కళాకారుడు. ఈమె తన 5వ యేట కుట్రాలం గణేశన్ పిళ్ళై వద్ద భరతనాట్యాన్ని నేర్చుకోవడం మొదలు పెట్టింది. తన 9వ యేట ఈమె మొట్టమొదటి నాట్యప్రదర్శనను ఇచ్చింది. అది మొదలు ఈమె ఫ్రాన్స్, స్విట్జర్‌లాండ్, అమెరికా సంయుక్త రాష్ట్రాలు, లండన్, దుబాయి, సింగపూర్, హాంగ్‌కాంగ్, మలేసియా, దక్షిణ ఆఫ్రికా, శ్రీలంక మొదలైన దేశాలు పర్యటించి అనేక ప్రదర్శనలు ఇచ్చింది. నట్టువనార్‌గా ఈమె ప్రతిభను విమర్శకులు మెచ్చుకున్నారు. ఈమె వైజయంతిమాల, యామినీ కృష్ణమూర్తి, అలర్మెల్ వల్లి వంటి నాట్యకళాకారిణులకు నట్టువాంగం సమకూర్చింది. 
1968లో ఈమె "వాదిని నాట్యాలయ" అనే సంస్థను స్థాపించి దానిద్వారా నాట్యగురువుగా ఈమె వందలాది మంది శిష్యులకు పందనల్లూరు బాణీలో భరతనాట్యం నేర్పించి వారిని నాట్యకళాకారిణులుగా తయారు చేసింది. మైథిలీ కుమార్, శుభా పర్మర్, చారులత జయరామన్, సావిత్రి మొదలైన వారు ఈమె వద్ద నాట్యం నేర్చుకున్న వారిలో మచ్చుకు కొందరు. ఈమె చెన్నైలోని ప్రభుత్వ సంగీత నృత్య కళాశాలలో నృత్య అధ్యాపకురాలిగా పనిచేసింది. 
ఈమె తేవరం, తిరువసాగం, నాలాయిర దివ్యప్రబంధం మొదలైన తమిళ కావ్యాలను నృత్యనాటికలుగా రూపొందించింది.

## పురస్కారాలు

ఈమ భరతనాట్యంలో చేసిన కృషికి గుర్తింపుగా ఈమెకు అనేక పురస్కారాలు, బిరుదులు లభించాయి. 

వాటిలో ముఖ్యమైన కొన్ని:
* కళైమామణి - తమిళనాడు ఐయల్ ఇసై నాటక మన్రం - 1991
* సంగీత నాటక అకాడమీ అవార్డు - కేంద్ర సంగీత నాటక అకాడమీ - 1995
* నాట్య కళారత్నం - తమిళనాడు ప్రభుత్వం - 1976
* నాట్య కళాభూషణ్ - భారత ప్రభుత్వం - 1991 
* ఆచార్య చూడామణి - శ్రీకృష్ణ గానసభ, చెన్నై - 2004
* నాట్య సెల్వి - తమిళనాడు ప్రభుత్వం - 1978
* నాట్య బోధక అరసి - దండాయుధపాణి నాట్యకళాలయం - 1986
* దేవనర్తకి - కరైకల్ సప్తస్వరం - 2003
* ఇ.కృష్ణ అయ్యర్ మెడల్ - శృతి ఫౌండేషన్ - 2016

## మరణం
ఆమె 2022 ఏప్రిల్ 29న 78 సంవత్సరాల వయస్సులో మరణించింది. యాదృచ్ఛికంగా, ఆమె అంతర్జాతీయ నృత్య దినోత్సవం రోజున మరణించింది. ఆమె విద్యార్థిని ఒకరు, "అంతర్జాతీయ నృత్య దినోత్సవం రోజున ఆమె మరణం కళతో ఆమెకు ఉన్న దైవిక సంబంధాన్ని తెలియజేస్తుంది" అని చెప్పింది.

## మూలాలు

వర్గం:1939 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:2022 మరణాలు
జాన్ మహేంద్రన్

**జాన్ మహేంద్రన్**, దక్షిణ భారతీయ సినిమా దర్శకుడు, స్క్రీన్ ప్లే రచయిత. తమిళం, తెలుగు సినిమారంగంలో పనిచేశాడు. ఇతడు తమిళ చిత్ర నిర్మాత మహేంద్రన్ కుమారుడు.

## సినిమారంగం
శ్రీకాంత్ తమ్ముడు అనిల్, మహేశ్వరి హీరోహీరోయిన్స్ గా 1999లో వచ్చిన ప్రేమించేది ఎందుకమ్మా సినిమాకు జాన్ మహేంద్రన్ తొలిసారిగా దర్శకత్వం వహించాడు. ఆ తరువాత దర్శకుడు కె. రాఘవేంద్రరావు కుమారుడైన కోవెలమూడి ప్రకాష్, మెహక్ జంటగా 2002లో వచ్చిన నీతో సినిమాకి కూడా దర్శకత్వం వహించాడు. జాన్ మహేంద్రన్ తమిళంలో 2005లో *సచిన్* సినిమా తీశాడు. ఇందులో విజయ్, జెనీలియా, బిపాషా బసు ప్రధాన పాత్రల్లో నటించారు. ఆ తరువాత 2006లో *అనివెర్* అనే సినిమా తీశాడు. శ్రీలంక పౌర యుద్ధంలో చిక్కుకున్న డాక్టర్ నేపథ్యంలో రూపొందించిన సినిమా. ఈ చిత్రం సానుకూల సమీక్షలను అందుకుంది.

2013లో ధనుష్, సోనమ్ కపూర్ నటించిన *అంబికాపతి* సినిమాకు మాటలు రాశాడు. గోకుల్ దర్శకత్వంలో కార్తీ, నయన తార నటించిన *[[కాష్మోరా (2016 సినిమా)|కాష్మోరా]]* (2016), *మోట్టా శివ కెట్టా శివ* (2017) సినిమాలకు రచయితగా పనిచేశాడు. చెన్నైలోని బోఫ్టా ఫిల్మ్ ఇనిస్టిట్యూట్‌లో స్క్రీన్ ప్లే, డైలాగ్ రైటింగ్ టీచర్‌గా పనిచేశాడు. ఎం. పద్మకుమార్ దర్శకత్వం వహించిన మలయాళ చిత్రం జోసెఫ్ సినిమా రీమేక్ *విసితిరన్* అనే తమిళ సినిమాకు రచయితగా పనrచేశాడు.

## సినిమాలు

### దర్శకుడిగా

### రచయితగా

## మూలాలు

వర్గం:తెలుగు సినిమా దర్శకులు
వర్గం:తమిళ సినిమా దర్శకులు
వర్గం:తమిళ సినిమా కథా రచయితలు
దెయ్యం (2021 సినిమా)

thumb
**ఆర్జీవీ దెయ్యం** 2021 లో విడుదలైన తెలుగు సినిమా. ఈ చిత్రానికి రాంగోపాల్ వర్మ దర్శకత్వం వహించగా, రాజశేఖర్, స్వాతి దీక్షిత్ ముఖ్యపాత్రల్లో నటించారు. 2014లో మొదలు పెట్టిన ఈ సినిమాకు మొదట ‘ప‌ట్ట ప‌గ‌లు’ పేరు పెట్టారు, కొన్ని మార్పుల త‌ర్వాత ‘ఆర్జీవీ దెయ్యం’గా 2021, ఏప్రిల్ 16న విడుదలైంది. ఈ చిత్రాన్ని తెలుగు, తమిళం, మలయాళం, కన్నడ, హిందీతో కలిపి 5 భాషల్లో ఒకేరోజు విడుదల చేశారు.

## కథ
మెకానిక్ శంకర్ (రాజశేఖర్) గారాల కూతురు విజ్జి (స్వాతి దీక్షిత్). అందరమ్మాయిల్లాగే కాలేజ్, ఇల్లు తప్ప మరో ప్రపంచం తెలియదు. అలాంటి విజ్జి ఉన్నట్లుండి విచిత్రంగా ప్రవర్తించడం మొదలెడుతుంది. మొదట ఇంట్లో వాళ్ళని, తర్వాత చుట్టుపక్కల వాళ్ళని భయభ్రాంతులకు గురి చేస్తుంది. కొన్ని చెకప్స్ తర్వాత విజ్జికి దెయ్యం పట్టిందని తెలుస్తుంది. అసలు ఆ దెయ్యం ఎవరు? విజ్జి శరీరాన్ని ఎందుకు ఆవహించింది? ఆ దెయ్యాన్ని వదిలించడం కోసం తండ్రి శంకర్ ఎన్ని ఇబ్బందులుపడ్డాడు? అనేది సినిమా కథ.

## నటీనటులు \ సినిమాలో పాత్ర పేరు
* రాజశేఖర్ - శంకర్, కార్ మెకానిక్
* స్వాతి దీక్షిత్‌ - విజ్జీ
* ఆహుతి ప్రసాద్
* తనికెళ్ళ భరణి
* దేవదాస్ కనకాల
* అనితా చౌదరి
* జీవా
* స‌న
* అనంత్

## మూలాలు
 ‌

వర్గం:2021 తెలుగు సినిమాలు
వర్గం:రాజశేఖర్ నటించిన సినిమాలు
వర్గం:తెలుగు భయానక సినిమాలు
వర్గం:తెలుగు థ్రిల్లర్ సినిమాలు
వర్గం:ఆహుతి ప్రసాద్ నటించిన సినిమాలు
వర్గం:తనికెళ్ళ భరణి సినిమాలు
సుల్తాన్ (2021 సినిమా)

**సుల్తాన్** 2021 ఏప్రిల్ 2న విడుదలైన తెలుగు సినిమా. ఈ సినిమా తమిళం, తెలుగులో ఒకే రోజు విడుదలైంది. ఈ సినిమా షూటింగ్ 2019, మార్చి 13న ప్రారంభమైంది.

## సినిమా కథ
సేతుపతి (నెపోలియ‌న్) పెద్ద రౌడీ. అతడి వద్ద ప్రాణాలిచ్చే వంద మంది రౌడీలుంటారు. సేతుపతికి ఒకే ఒక్క కొడుకు సుల్తాన్ (కార్తీ). చిన్నప్పుడే తల్లిని కోల్పోయిన సుల్తాన్‌ను ఈ వంద మంది రౌడీలు ప్రేమగా పెంచుతారు. ఓ సమస్యను పరిష్కరించడం కోసం అమరావతి దగ్గర్లోని వెలగపూడి గ్రామానికి వెళ్తాడు సుల్తాన్. అక్కడే రుక్మిణి (రష్మిక) ని చూసిన సుల్తాన్ ఆమెతో ప్రేమలో పడతాడు. అయితే ఆ గ్రామానికి ఓ సమస్య ఉంటుంది. ఆ సమస్యను తీరుస్తానని సుల్తాన్ తండ్రి గతంలోనే మాటిచ్చి ఉంటాడు. తండ్రి మాట నెరవేర్చేందుకు సుల్తాన్ ఆ గ్రామంలోనే ఉండిపోతాడు. ఈ క్రమంలో తను అన్నలుగా భావించే వంద మంది రౌడీలకు, సుల్తాన్‌కు మధ్య అభిప్రాయబేధాలోస్తాయి. అసలు రౌడీలకు, సుల్తాన్‌కు మధ్య గ్యాప్ ఎందుకొస్తుంది.. ఇంతకీ ఊరికి వచ్చిన సమస్యేంటి అనేది బ్యాలెన్స్ ఈ సినిమా కథ.

## నటించిన నటులు \ సినిమాలో పాత్ర పేరు
* కార్తీ - విక్రమ్ సుల్తాన్
* రష్మిక మందన్నా - రుక్మణి
* రామచంద్ర రాజు - జయశీలన్
* నవాబ్ షా - బహుళజాతి సంస్థ అధిపతి 
* లాల్ - మన్సూర్
* నెపోలియన్‌ - సేతుపతి, విక్రమ్ తండ్రి
* జైంట్ జనజీర్ - గదా 
* అభిరామి - అన్నలక్ష్మి, విక్రమ్ తల్లి (అతిధి పాత్రలో)
* పొన్‌వన్నన్‌ - రుక్మణి తండ్రి, గ్రామా పెద్ద 
*యోగి బాబు - కింగ్-కాంగ్ (తమిళ వెర్షన్ లో పేరు "ఒత్త లోరి") 
* కల్యాణన్ - సమరసం
* సతీష్ -విక్రమ్ స్నేహితుడిగా (అతిధి పాత్రలో)
* హరీశ్ పేరడీ - మాణికేవెల్, పోలీస్ కమీషనర్
* ఆర్జై - తలయ 
*సింగంపులి - గ్రామస్థుడిగా 
* సెండ్రాయన్ - మన్సూర్ వద్ద గుండగా
* శరత్ కుమార్ - మన్సూర్ వద్ద గుండగా
* కామరాజ్ - మైఖేల్ 
* భాస్కర్ - న్యాయవాదిగా 
* రామ 
* మరిముత్తు 
* సేంతి కుమారి 
* సంగీత

## మూలాలు

వర్గం:2021 తెలుగు సినిమాలు
వర్గం:రష్మికా మందన్న నటించిన సినిమాలు